
Tisztelt Képviselő-testület!

Az államháztartásról szóló 1992.évi XXXVIII. törvény (Áht), valamint a

Magyar Köztársaság 2009. évi költségvetéséről szóló 2008. évi  CII. törvény
vonatkozó rendelkezései alapján a képviselő-testület elé terjesztem Fácánkert

Község Önkormányzatának 2009. évi költségvetéséről szóló rendelet tervezetét.

Fácánkert község 2009. évi költségvetése
1.) Bevételek 

A költségvetési rendelet 2. számú mellékletében bemutatásra kerülnek a
2007. évi költségvetés végszámai,  a 2008. évi várható kiadások és bevételek, valamint a 2009. évi tervadatok.

A normatív hozzájárulások  részletes jogcímenkénti alakulását  a 3. számú melléklet részletezi.
2009. évtől a szociális étkeztetés normatívája három kategóriában kerül
megállapításra.
      - nyugdíjminimum 150 % alatti jövedelemmel rendelkezők
      - nyugdíjminimum 150-300 % közötti jövedelemmel rendelkezők
      - nyugdíjminimum 300 % felett jövedelemmel rendelkezők
Ennek alapján a szociális étkeztetésben résztvevők térítési díja is változik

2009. évtől.

Saját bevételeink között szerepelnek a lakásbérleti díjak,  földbérleti díjak, egyéb helyiségek, valamint a művelődési ház bérbeadásából származó bevételek. Bérleti díjból a korábbi éveknél magasabb bevétel került beter-
vezésre, mivel az általános iskolánál lévő szolgálati lakás, valamint az

iskolában lévő irodahelyiség is bérbeadásra került.

Átengedett megosztott bevételek között szerepel a személyi jövedelemadó, 

valamint a gépjárműadó. A gépjárműadó az előző évi ténylegesen befolyt adó 

figyelembevételével, valamint a 2007. évtől bevezetett (gépjármű életkora és teljesítménye) új adózási mód alapján került megtervezésre.

A magánszemélyek kommunális adójának tervezésénél figyelembe vételre 
került az előző évi tényleges bevétel.

Kölcsön visszatérüléseink között szerepel a lakosságnak már korábban nyújtott

lakásvásárlási  kölcsönök, temetési célra adott kölcsönök visszatérülése.
Átvett pénzeszközeink között az alábbi célokra történő átvétel szerepel:

Működési célra:

 * Sióagárd község önkormányzatának hozzájárulása az ifjúsági referens foglal-

    koztatási költségeihez

 * pályázati támogatás OKM_Fókusz
 * pályázati támogatás NKA közművelődés

Működési célra  2.468 e Ft hitelfelvétel került betervezésre, ezáltal biztosítható a költségvetés működési egyensúlya, a felhalmozási  bevételek illetve kiadások
közti különbség pedig felhalmozási célú tartalékként  került betervezésre.

2008. év végén a költségvetési bankszámla egyenlege negatív volt, így  pénzmaradványunk nem keletkezett, a 2009. évi költségvetést év közben a
pénzmaradvány összegével módosítani nem kell.

2.) Kiadások 

A személyi juttatások közé csak az önkormányzatnál dolgozók bére került
betervezésre, az oktatási intézmény dolgozóinak bére Bogyiszló Község Önkormányzatának költségvetésben szerepel. 2009. évben a közalkalmazotti

valamint a köztisztviselői bérek nem emelkedtek,  a minimálbér összege 
71.500 ,- Ft/hóra változott
A betervezett személyi juttatások összege emelkedett az előző évihez képest,
mivel várhatóan közmunkában az előző évinél több személy kerül foglalkozta-

tásra. A kifizetett személyi juttatásoknak és járulékának 95 %-a az állami

költségvetésből visszaigényelhető.

A dologi kiadások (készletbeszerzések, szolgáltatások) az előző évi tényadatok

figyelembevételével kerültek betervezésre. A földgáz közületi ára januártól
132 Ft/m3, így a várható tényleges fogyasztás és a megemelkedett  gázár figye-

lembe vételével került betervezésre az éves előirányzat. 

Támogatásértékű működési kiadásainkat, valamint az átadott pénzeszközöket

a 11. sz. melléklet részletezi. 2009. évtől a civil szervezetek részére átadásra
kerülő támogatás egy keret összegben van megállapítva, melynek felosztásá-

ról a képviselő-testület dönt.

A közoktatási normatívákat  Bogyiszló község önkormányzata hívja le,
a tényleges kiadások valamint a normatíva közötti különbséget kell Fácánkert

községnek átutalnia, ami 2009. évben  mintegy 6,5 millió forint.

A  tavalyi évben az oktatási intézmény finanszírozására 10, 5 millió forint
került átutalásra, melyhez várhatóan az elszámolást követően még 1 millió forintot kell önkormányzatunknak átutalnia.

Az idei évben a hozzájárulás kb. 5 millió forinttal csökkent az előző évihez képest, mely az iskola megszüntetéséből adódik.
Az óvodában a gyereklétszám jelenleg 9 fő, gondot jelent az egyre csökkenő
gyereklétszám, mely miatt az önkormányzat által fizetendő hozzájárulás mér-

téke emelkedik.

Felhalmozási célra az alábbiak kerültek betervezésre:

-  szennyvízberuházás (bank költség) 959 e Ft
-  felhalmozási célú pénzeszköz átadás Siófok Város önkormányzatának

   1563 ezer Ft,

-  MFB hitel törlesztés 992 e Ft

-  felhalmozási célú kölcsönök nyújtása /lakáscélú kölcsön lakosságnak /

2009. évtől elkezdődik a 2006. évben felvett felhalmozási célú MFB hitel
törlesztése /992 e Ft/év/, melynek lejárati ideje 2025 december 5.

2009. évben várható a vízkoncessziós bevétel, melynek összege nettó 33.247 e Ft, mely a költségvetés kiadási oldalán tartalékként került betervezésre.

A 2009. évi költségvetés forráshiányos, 2.468 ezer Ft működési hitelfelvétellel

számol, amennyiben fennállnak a feltételek, önkormányzatunk benyújtja a 
működésképtelen önkormányzatok támogatása iránti igényét. 

2009. évben is igyekszünk a pályázati lehetőségek kihasználásával az önkor-

mányzatot többletbevételhez juttatni. A működés során a takarékosság elvét

szem előtt tartva járunk el.

Kérem a tisztelt képviselő-testületet, hogy az előterjesztést vitassa meg, és

alkossa meg rendeletét.  
Fácánkert, 2009. február 6.                                        
                                                                                     Orbán Zsolt                                                                                
                                                                                     polgármester    
